label_title: 1348-as friuli földrengés
label_desc: Az 1348-as friuli földrengés január 25-én késő délután tört ki, és mintegy két percig tartott. Epicentruma a mai Friuli-Venezia Giulia (Olaszország) és Karintia (Ausztria) tartományok határa mentén lehetett. (Más, korábbi feltevések szerint a karintiai Villach város közelében.) Pusztítása a Keleti-Alpokra és az Appennini-félszigetre terjedt ki (egészen Nápolyig); s mintegy 5-10 ezer halálos áldozatot követelt. A korabeli feljegyzések tanúsága szerint a földrengés az Észak-Itáliát ugyanekkor elérő fekete halállal összekapcsolódva apokaliptikus hangulatot keltett.